সম্ভবত তৃণমূল কংগ্রেসেই যোগ দিচ্ছেন মানস ভিঁইঞা। সব ঠিক থাকলে আগামী সোমবারই তৃণমূল কংগ্রেস যোগ দেবেন তিনি। এদিকে, দলের বিরুদ্ধে ক্ষোভ উগড়ে দিয়ে আজই কংগ্রেস ছাড়তে পারেন সবংয়ের এই বিধায়ক। তাঁকে নিয়ে নির্বাচনের পর থেকেই দেখা দিয়েছিল নানা বিতর্ক। এরপরই একাধিক ইস্যুতে দলের বিরুদ্ধে ক্ষোভ উগড়ে দেন তিনি।
 ওয়েব ডেস্ক : সম্ভবত তৃণমূল কংগ্রেসেই যোগ দিচ্ছেন মানস ভিঁইঞা। সব ঠিক থাকলে আগামী সোমবারই তৃণমূল কংগ্রেস যোগ দেবেন তিনি। এদিকে, দলের বিরুদ্ধে ক্ষোভ উগড়ে দিয়ে আজই কংগ্রেস ছাড়তে পারেন সবংয়ের এই বিধায়ক। তাঁকে নিয়ে নির্বাচনের পর থেকেই দেখা দিয়েছিল নানা বিতর্ক। এরপরই একাধিক ইস্যুতে দলের বিরুদ্ধে ক্ষোভ উগড়ে দেন তিনি। নিজের রাজনৈতিক ভবিষ্যত্‍ কী? এই নিয়েই জল্পনা চলছিল বেশ কিছুদিন ধরেই। এবার নিজেই সেই ইঙ্গিত দিলেন মানস ভুঁইঞা। সাংবাদিক সম্মেলনে আজ সবংয়ের বিধায়ক বলেন, আর কতদিন কংগ্রেস দলটি করবেন তাই ভাবছেন। কংগ্রেস কেন্দ্রীয় নেতৃত্বের বিরুদ্ধেও ক্ষোভ প্রকাশ করেছেন মানস ভূঁইঞা। তাঁর প্রশ্ন, রাজ্যের একাধিক নেতা বারবার অভিযোগ করার পরেও কেন প্রদেশ কংগ্রেস সভাপতি বা বিরোধী দলনেতার বিরুদ্ধে ব্যবস্থা নিচ্ছে না দল। এই মাসের শেষেই রাজ্যের আসছেন AICC নেতা সিপি যোশী। মানসের আক্ষেপ বড় দেরি হয়ে গেছে। মুখ্যমন্ত্রীকেও ফের একবার প্রশংসায় ভরিয়ে দেন মানস ভুঁইঞা। গোয়ালতোড়ে রাজ্যের জমিতে শিল্পপ্রস্তাবকে সাধুবাদ জানিয়েছেন তিনি।